CELEX: 32006L0006
Language: sl
Date: 2006-01-17 00:00:00
Title: Direktiva Komisije 2006/6/ES z dne  17. januarja 2006  o spremembi Direktive Sveta 91/414/EGS glede vključitve tolilfluanida kot aktivne snovi   (Besedilo velja za EGP)

18.1.2006   
            
            
               SL
            
            
               Uradni list Evropske unije
            
            
               L 12/21
            
         
      DIREKTIVA KOMISIJE 2006/6/ES
   z dne 17. januarja 2006
   o spremembi Direktive Sveta 91/414/EGS glede vključitve tolilfluanida kot aktivne snovi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1), in zlasti člena 6(1) Direktive,
   ob upoštevanju naslednjega:
   
               (1)
            
            
               Uredbi Komisije (ES) št. 451/2000 (2) in (ES) št. 703/2001 (3) določata podrobna pravila za izvajanje druge faze delovnega programa iz člena 8(2) Direktive 91/414/EGS in določata seznam aktivnih snovi, ki jih je treba oceniti zaradi njihove možne vključitve v Prilogo I k Direktivi 91/414/EGS. Ta seznam vključuje tolilfluanid.
            
         
               (2)
            
            
               Vplivi tolilfluanida na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 703/2001 za vrste uporabe, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 8(1) Uredbe (ES) št. 451/2000 predložiti ustrezna poročila o oceni in priporočila. Država članica poročevalka za tolilfluanid je bila Finska, vse ustrezne informacije pa so bile predložene 13. junija 2003.
            
         
               (3)
            
            
               Poročilo o oceni so v okviru delovne skupine za ovrednotenje pregledali strokovnjaki držav članic in EFSA in ga 14. marca 2005 predstavili Komisiji v obliki znanstvenega poročila EFSA o tolilfluanidu (4). To poročilo so države članice in Komisija pregledale v okviru Stalnega odbora za prehranjevalno verigo in zdravje živali ter ga dokončno oblikovale 23. septembra 2005 v obliki poročila Komisije o pregledu glede tolilfluanida.
            
         
               (4)
            
            
               Različne preiskave so pokazale, da je za fitofarmacevtska sredstva, ki vsebujejo tolilfluanid, pričakovati, da na splošno izpolnjujejo zahteve iz člena 5(1)(a) in (b) Direktive 91/414/EGS, zlasti v zvezi z uporabami, ki so bile proučene in podrobno navedene v poročilu Komisije o pregledu. Zato je primerno vključiti tolilfluanid v Prilogo I, da se v vseh državah članicah v skladu z določbami navedene direktive odobri registracija fitofarmacevtskih sredstev, ki vsebujejo to aktivno snov.
            
         
               (5)
            
            
               Brez poseganja v navedeni sklep je primerno pridobiti nadaljnje podatke o določenih posameznih točkah. Člen 6(1) Direktive 91/414/EGS določa, da za vključitev posamezne snovi v Prilogo I lahko veljajo nekateri pogoji. Zato je primerno zahtevati, da se za tolilfluanid opravijo nadaljnji testi za potrditev ocene dolgoročnega tveganja za rastlinojede sesalce in da takšne študije predloži prijavitelj.
            
         
               (6)
            
            
               Pred vključitvijo aktivne snovi v Prilogo I je treba predvideti razumen rok, v katerem se lahko države članice in zainteresirane strani pripravijo na izpolnjevanje novih zahtev, ki so posledica vključitve.
            
         
               (7)
            
            
               Brez poseganja v obveznosti, opredeljene v Direktivi 91/414/EGS kot posledica vključitve aktivne snovi v Prilogo I, je državam članicam treba dovoliti, da v roku šestih mesecev po vključitvi snovi pregledajo obstoječe registracije za fitofarmacevtska sredstva, ki vsebujejo tolilfluanid, da se zagotovi izpolnjevanje zahtev iz Direktive 91/414/EGS, zlasti iz člena 13 Direktive in ustreznih pogojev iz Priloge I. Po potrebi države članice v skladu z določbami Direktive 91/414/EGS obstoječe registracije spremenijo, nadomestijo ali prekličejo. Z odstopanjem od zgoraj določenega roka je treba določiti daljše obdobje za predložitev in oceno celotne dokumentacije iz Priloge III vsakega fitofarmacevtskega sredstva za vsako nameravano uporabo v skladu z enotnimi načeli iz Direktive 91/414/EGS.
            
         
               (8)
            
            
               Izkušnje, pridobljene pri prejšnjih vključitvah aktivnih snovi, ocenjenih v okviru Uredbe Komisije (EGS) št. 3600/92 (5), v Prilogo I k Direktivi 91/414/EGS, so pokazale, da lahko pride do težav pri razlaganju dolžnosti imetnikov obstoječih registracij v zvezi z dostopom do podatkov. V izogib nadaljnjim težavam se zato zdi nujno razjasniti dolžnosti držav članic, zlasti dolžnost, da preverijo, če imetnik registracije lahko dokaže dostop do dokumentacije, ki izpolnjuje pogoje iz Priloge II k navedeni direktivi. Vendar ta razjasnitev državam članicam ali imetnikom registracij ne nalaga nikakršnih novih obveznosti v primerjavi z direktivami o spremembah Priloge I, ki so bile sprejete do zdaj.
            
         
               (9)
            
            
               Zato je primerno ustrezno spremeniti Direktivo 91/414/EGS.
            
         
               (10)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni, kakor je določeno v Prilogi k tej direktivi.
   Člen 2
   Države članice najpozneje do 31. marca 2007 sprejmejo in objavijo zakone in druge predpise, potrebne za uskladitev s to direktivo. Komisiji takoj posredujejo besedila navedenih predpisov ter primerjalno tabelo med navedenimi predpisi in to direktivo.
   Te predpise uporabljajo od 1. aprila 2007.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   1.   Države članice v skladu z Direktivo 91/414/EGS do 31. marca 2007 po potrebi spremenijo ali prekličejo obstoječe registracije za fitofarmacevtska sredstva, ki kot aktivno snov vsebujejo tolilfluanid.
   Do navedenega datuma zlasti preverijo, če so izpolnjeni pogoji iz Priloge I k navedeni direktivi v zvezi s tolilfluanidom, z izjemo tistih iz dela B besedila, ki se nanaša na navedeno aktivno snov, in če ima imetnik registracije dokumentacijo ali dostop do dokumentacije, ki izpolnjuje zahteve iz Priloge II k navedeni direktivi v skladu s pogoji iz člena 13 navedene direktive.
   2.   Z odstopanjem od odstavka 1 države članice najpozneje do 30. septembra 2006 znova ocenijo vsako registrirano fitofarmacevtsko sredstvo, ki vsebuje tolilfluanid bodisi kot edino aktivno snov bodisi kot eno izmed več aktivnih snovi, naštetih v Prilogi I k Direktivi 91/414/EGS, v skladu z enotnimi načeli iz Priloge VI k Direktivi 91/414/EGS na podlagi dokumentacije, ki izpolnjuje zahteve iz Priloge III k navedeni direktivi, in ob upoštevanju dela B besedila Priloge I k navedeni direktivi v zvezi s tolilfluanidom. Na podlagi navedene ocene države članice presodijo, ali sredstvo izpolnjuje pogoje iz člena 4(1)(b), (c), (d) in (e) Direktive 91/414/EGS.
   Po navedeni presoji države članice:
   
               (a)
            
            
               po potrebi najpozneje do 30. septembra 2010 spremenijo ali prekličejo registracijo, če sredstvo vsebuje tolilfluanid kot edino aktivno snov; ali
            
         
               (b)
            
            
               če sredstvo vsebuje tolilfluanid kot eno od več aktivnih snovi, registracijo po potrebi spremenijo ali umaknejo najpozneje do 30. septembra 2010 ali do datuma, določenega za tako spremembo ali umik v ustrezni direktivi ali direktivah, ki so zadevno snov ali snovi dodale v Prilogo I k Direktivi 91/414/EGS, pri čemer se upošteva kasnejši datum.
            
         Člen 4
   Ta direktiva začne veljati 1. oktobra 2006.
   Člen 5
   Ta direktiva je naslovljena na države članice.
   
      V Bruslju, 17. januarja 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 230, 19.8.1991, str. 1. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 396/2005 (UL L 70, 16.3.2005, str. 1).
   
      (2)  UL L 55, 29.2.2000, str. 25. Uredba, kakor je bila nazadnje spremenjena z Uredbo (ES) št. 1044/2003 (UL L 151, 19.6.2003, str. 32).
   
      (3)  UL L 98, 7.4.2001, str. 6.
   
      (4)  Znanstveno poročilo EFSA (2005) 29, 1–76, Sklepi o strokovnem pregledu tolilfluanida (dokončano: 14. marca 2005).
   
      (5)  UL L 366, 15.12.1992, str. 10. Uredba, kakor je bila nazadnje spremenjena z Uredbo (ES) št. 2266/2000 (UL L 259, 13.10.2000, str. 27).
   
      PRILOGA
      
         Na konec tabele v Prilogi I k Direktivi 91/414/EGS se doda naslednje besedilo
         
                     Št.
                  
                  
                     Splošno ime, identifikacijske številke
                  
                  
                     Ime po IUPAC
                  
                  
                     Čistost (1)
                     
                  
                  
                     Datum začetka veljavnosti
                  
                  
                     Datum izteka vključitve
                  
                  
                     Posebne določbe
                  
               
                      
                  
                  
                     „Tolilfluanid
                     CAS št. 731-27-1
                     CIPAC št. 275
                  
                  
                     
                        N-diklorofluorometiltio-N',N'-dimetil-N-p-tolilsulfamid
                  
                  
                     960 g/kg
                  
                  
                     1. oktober 2006
                  
                  
                     30. september 2016
                  
                  
                     DEL A
                     Registrira se lahko samo kot fungicid.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za tolilfluanid in zlasti dodatkov I in II k poročilu, kot je bilo dokončno oblikovano v Stalnem odboru za prehranjevalno verigo in zdravje živali 23. septembra 2005.
                     V tej celoviti oceni morajo države članice:
                     
                                 —
                              
                              
                                 posvetiti posebno pozornost zaščiti rastlinojedih sesalcev, vodnih organizmov in neciljnih členonožcev (razen čebel). Pogoji registracije morajo po potrebi vključevati ukrepe za zmanjšanje tveganja,
                              
                           
                                 —
                              
                              
                                 posvetiti posebno pozornost ostankom v hrani in oceniti izpostavljenost porabnikov prek vnosa hrane,
                              
                           Zadevne države članice zahtevajo predložitev nadaljnjih študij za potrditev ocene tveganja za rastlinojede sesalce (dolgoročno tveganje). Zagotovijo, da prijavitelji, na katerih zahtevo je bil tolilfluanid vključen v to prilogo, te študije predložijo Komisiji v 2 letih od začetka veljavnosti te direktive.“
                  
               
      
         (1)  Več podrobnosti o aktivni snovi in njenih lastnostih je v poročilu o pregledu.